ธปท.เตรียมดึงลูกค้าธกส. เข้าเครดิตบูโร10ล้านราย
ธปท.เล็งดึงลูกค้า ธ.ก.ส.อีก 10 ล้านราย เข้าเครดิตบูโร ต่อจากสหกรณ์ออมทรัพย์
29 พ.ย. 2557

ธปท.เล็งดึงลูกค้า ธ.ก.ส.อีก 10 ล้านราย เข้าเครดิตบูโร ต่อจากสหกรณ์ออมทรัพย์ 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวในการสัมมนา “สหกรณ์ยุคใหม่ ก้าวไกลด้วยข้อมูลเครดิต” ว่าต้องการให้สหกรณ์ออมทรัพย์ทั่วประเทศที่อยู่ประมาณ 1.51.6 ล้านราย เข้าระบบเครดิตบูโร เพื่อไม่ให้เกิดข้อผิดพลาด 2 เรื่อง คือ ไม่ให้เสียโอกาสในการเข้าถึงสินเชื่อ เพราะภาพอาจจะดูไม่ดี แต่จริงๆ แล้วเป็นลูกหนี้ที่ดี มีวินัยการเงิน ขณะเดียวกันก็ไม่ให้ภาพคนที่อาจจะดูดี แต่จริงๆ แล้วเครดิตไม่ดีมากู้แล้วมีโอกาสกลายเป็นลูกหนี้ที่ไม่ก่อให้เกิดรายได้ (เอ็นพีแอล)
“เครดิตบูโรจะช่วยตรวจสอบข้อมูลที่ดีให้คะแนนก่อนสถาบันการเงินจะให้กู้ ธปท.ไม่อยากให้คนสับสนว่าเข้าเครดิตบูโรแล้วเข้มงวดเอาข้อมูลส่วนตัวไปเปิดเผย เพราะในความจริงการเข้าเครดิตบูโร ประวัติดี มันก็ดี เราอย่าสับสนระหว่างความเข้มงวดกับข้อมูลที่ไม่ดี และการปฏิบัติจริงจะรักษาสิทธิส่วนบุคคลในการเปิดเผยข้อมูลอยู่แล้ว
ทั้งนี้ ธปท.ต้องการผลักดันให้ลูกค้าธนาคารเพื่อการเกษตรและสหกรณ์การเกษตร (ธ.ก.ส.) ที่มีลูกค้ารายย่อยอยู่ประมาณ 10 ล้านราย เข้ามาอยู่ในระบบเครดิตบูโรด้วย